Lengue Yukaghir

E lengue Yukaghir, scrito Yukagir ò Jukagir ascì, son unna famiggia piciña formâ da doe lengue, o Yukaghir do nòrd e o Yukaghir do sud, ligæ in mòddo streito fra de lô e parlæ da-i Yukaghir inte l'estremo levante da Ruscia, into baçî do sciumme Kolyma. Pe conto do censimento ruscio do 2002, ste doe lengue misse insemme arrivavan à 604 parlanti inte tutto ma, pe de stimme ciù reçenti, sto numero o saiæ tròppo èrto. Do 2009, defæti, s'é attrovou che o Yukaghir do sud o contava de 60 persoñe ch'ean boñe à parlalo, mentre o Yukaghir do nòrd, dito da tundra ascì, o l'arrivava à 60-70.

A famiggia lenguistica intrega a l'é donca consciderâ comme in angonia, co-i Yukaghir che l'an patio un proçesso de cangio lenguistico impòsto politicamente inti tempi moderni, tanto che a ciù parte de sta popolaçion a parla o ruscio e o Yakut. À ògni mòddo, into censimento ruscio do 2020-2021, 516 persoñe an deciarou de parlâ o Yukaghir comme lengua moæ.

 Clascificaçion 
sinistra|miniatura|400x400px|Diffuxon de lengue Yukaghir do Seiçento, co-a spartiçion de ciascheduña pe tribùE relaçioin tra e lengue Yukaghir e e atre famigge lenguistiche no son segue, sciben ch'o l'é stæto suggerio un ligamme lontan co-e lengue uraliche pe formâ coscì a famiggia, ipotetica, de lengue uralo-Yukaghir.

O Michael Fortescue o l'à remarcou che o Yukaghir o saiæ ligou a-e lengue eschimo-aleutiñe coscì comme e lengue uraliche, inta coscì dita famiggia lenguistica uralo-sciberiaña.

O Yukaghir do nòrd e do sud, ciamæ Yukaghir da tundra e de ascì, son i unichi doî resti de lengue ò famigge lenguistiche che dominavan inta Sciberia de nòrd-est, spantegæ da-o sciumme Anadyr à levante a-o sciumme Lena à ponente. In sciâ base de primme vivagne che ô trattan, se credde ch'o l'existeiva un continuum dialettale do Yukaghir, donde o Yukaghir da nòrd e do sud parlæ a-a giornâ d'ancheu n'ean e estremitæ.

 Membri 
E doe varietæ do Yukaghir parlæ ancon a-a giornâ d'ancheu son:

 o Yukaghir do nòrd (dito Yukaghir da tundra ò Wadul ascì): parlòu da 30 à 150 persoñe do 1989. O se peu ancon trovâ inta fascia de tundra ch'a s'estende fra o basso baçî do sciumme Indigirka e o basso baçî do sciumme Kolyma. In antigo o l'ea parlou inte unna region ben ben ciù esteise, ch'a l'anava à ponente sciña a-o baçî do sciumme Lena.
 o Yukahir do sud (dito Yukaghir di bòschi, Yukaghir Kolyma ò Odul ascì): parlou da 5 à 10 persoñe do 2009. O se peu ancon trovâ inti bòsci vixin a-e vivagne do Kolyma, spartia tra a Repubrica de Sakha e l'Oblast de Magadan. In antigo o s'estendeiva in sce unna banda ciù grande da region de l'erta Kolyna.

E varietæ estinte do Yukaghir includdan l'Omok e o Chuvan, ch'en sopravisciue sciña de l'Euttoçento.

 Confronto do lescico 
Inta tabella chì apreuvo se peuan vedde un confronto de lescico do Yukaghir do nòrd con quello do sud:
PoulaYukaghir do nòrdYukaghir do sudunmōrqōñirkējdoîkijōñataqlōjçinqueimd’ald’añiñhañbōjtantipojōlniŋeltuttijawnət’umugiornot’ajləŋpod’erqəsôjerpəjəŋjelōd’əægualawjəŋōd’īpescioal’həŋanilrennail’eŋat’əcanlaməŋpubelpersoñaködeŋšoroməpersoñet’īŋomnīeuggiojȫd’īŋaŋd’ədentesal’hərīŋtodīneuttet’iŋit’əlemilpêt’ohulnojlnommekirijəŋñūassettâsesahañetomodo-massâpuñītokuledə-moîjabətoamdə-saveikurilītoleidī-beivelaw-ožə-

 Caratteristiche 
E doe lengue da famiggia scompartiscian solo che unna parte piciña do seu vocaboläio e no gh'an de comprenscion reciproca. E seu struttue grammaticali de base, à tutti i mòddi, s'assomeggian assæ. Tutte doe e lengue gh'an unn'armonia vocalica residuale e unna fonotasci complessa de consonante. Tutte doe gh'an fiña unna ricca morfologia basâ in sce l'agglutinaçion e son de nucleo finale in mòddo streito. Inta pratica, no gh'é tòsto de subordinaçion finia e poche struttue coordinæ. A caratteristica ciù tipica da grammatica do Yukaghir a l'é scistema d'alliniamento intranxitivo spartio basou in scê caratteristiche pragmatico-descorscive. Quande no gh'é de focalizzaçion restreita, o scistema o l'é organizzou in sciâ base nominativa-accusativa; quande gh'é un focus i oggetti diretti e i soggetti di verbi intranxitivi son co-alliniæ (caxo de focalizzaçion speçiale, accòrdio de focalizzaçion speçiale).

 Nòtte 

 Bibliografia 















 Atri progetti 

 Ligammi de feua 


Yukaghir